Budapest Főváros XIV. Kerület Zugló Önkormányzata

Barta János önkormányzati képviselő (LMP)

1. **27/2014. (XI.14) rendelet módosítási javaslat**

Budapest Főváros XIV. Kerület Zugló Önkormányzata Képviselőtestületének 27/2014. (XI.14) önkormányzati rendelete a Képviselő-testület szervezeti és működési szabályzatáról

az alábbiak szerint módosul: a 13.§ kiegészül egy (6) bekezdéssel

(6) A képviselő-testület bizottságaiban a képviselő és a külsős bizottsági tagok maximum két betöltött bizottság hely után kapnak tiszteletdíjat.

*Indoklás: A képviselő-testület saját maga példát tud mutatni a takarékosabb gazdálkodásról az önkormányzat kiadásait így is csökkentve.*

a 65.§ kiegészül egy (6) bekezdéssel

(6) A képviselő-testület tevékenysége folyamán törekszik a papírmentes ügyintézésre.

*Indoklás: A környezetvédelme egyben költségcsökkentéssel is jár, a módosítás közvetve átmeneti időt biztosít a teljes papírmentes ügyintézésre.*

1. **…./2016. (II.25) Határozati javaslat a 2016 évi költségvetéssel kapcsolatos egyes kérdések szabályozására**
2. A képviselő testület dönt arról, hogy a lakosság bevonásával történő, részvételi költségvetés részletes szabályait 2016 év folyamán elfogadja. A szabályok kidolgozására a jegyzőt és a polgármestert kéri fel.

*Indoklás: A részvételi költségvetés elvei és elemei is jelenjenek meg a kerület gazdálkodásában, erősítve a közbizalmat és a helyi közösségek közvetlen bevonását a gazdasági döntésekbe.*

1. Az önkormányzati hivatalban, az önkormányzat fenntartása alá tartozó költségvetési intézményben az álláshelyek betöltését nyilvános pályázat útján javasolja betöltetni a képviselő-testület. A pályáztatás költségeit az adott szervezet általános működési költségeiből kell fedezni.

*Indoklás: A nyilvános pályáztatás növeli a közbizalmat és az átlátható kiválasztási elvekre helyezi a hangsúlyt, jobban lehetővé teszi a szakmai szempontok érvényesülését.*

1. A Polgármesteri Hivatal a kerület első féléves működésének adatait felülvizsgálja és az alapján javaslatot készít 2016. IV. negyedévére vonatkozóan a kerület évi 10%-nak megfelelő összegű önként vállalt feladatokat érintő esetleges időarányos megtakarítási kötelezettségéről, melyről a képviselő-testület 2015. szeptember 30-ig dönt.

*Indoklás: Az önkormányzat bevételi forrásainak szűkössége, valamint a kötelezően ellátandó feladatok finanszírozási forrásainak változása kapcsán át kell gondolni az eddig önként vállalt feladatok ellátásnak költségeit, ahol a működési adatok alapján erre lehetőség nyílik, ott megtakarításra kell törekedni.*

1. Az önkormányzat gazdasági társaságainak bevonásával, minden önkormányzat által fenntartott költségvetési szervet érintően energiahatékonysági javaslat elkészítéséről és intézkedési terv készítéséről dönt, melyet 2016. december 31-ig kell elkészíteni. A javaslat elkészítésének koordinálására és az intézkedési terv elkészítésére a képviselő-testület a jegyzőt és a polgármestert kéri fel.

*Indoklás: Energia megtakarítással költségmegtakarítás is elérhető, ezért érdemes mihamarabb központilag összehangolt gyakorlati lépéseket is tenni.*

1. **…/2016. (II.25) Határozati javaslat a 2017 évi költségvetés rendelet tervezet társadalmi véleményeztetésére**

1. § A 2017 évi költségvetési rendelet tervezete a tervezett elfogadás előtt legalább egy héttel kerüljön megküldésre:

a., az összes kerületi székhelyű civil szervezetnek;

b., a helyi adó rendeletekkel adózóként érintett gazdasági – társadalmi érdekképviseleti szervezetnek;

c., a helyi újságban és a kerület honlapján legyen közzétéve, felkérve a kerület polgárait annak véleményezésére és módosítási javaslataik megtételére.

2. § A képviselő-testület a 2017 évi költségvetési rendelet tervezet végszavazása előtt közmeghallgatáson is tárgyalja a rendelet tervezetét, lehetőséget biztosítva az elhangzott módosítások, javaslatok beépítésére.

3. § A képviselő testület a jegyzőt és a polgármestert kéri fel a 2017 évi költségvetési rendelet tervezet véleményeztetési folyamatának elkészítésére.

*Indoklás: A képviselő-testület jelenlegi SZMSZ-e is tartalmaz a nyilvánosság bevonására rendelkezéseket, ez a határozat a kerület társadalmának bevonását készíti elő a költségvetési rendelet elfogadásának menetébe, erősítve a közbizalmat, az átlátható működést, a közpénzek felhasználásnak ellenőrzését, a közösségek közvetlen bevonását a kerületet érintő döntésekbe, és a költségvetés társadalmi támogatottságát.*

Budapest, 2016. február 23-án

 Barta János

 önkormányzati képviselő